CELEX: 31996R0774
Language: sl
Date: 1996-04-26 00:00:00
Title: Uredba Komisije (ES) št. 774/96 z dne 26. aprila 1996 o spremembah Uredbe Komisije (ES) št. 716/96 o sprejetju izjemnih ukrepov za trg govejega mesa v Združenem kraljestvu

Avis juridique important

|

31996R0774

Official Journal L 104 , 27/04/1996 P. 0021 - 0021

Uredba Komisije (ES) št. 774/96z dne 26. aprila 1996o spremembah Uredbe Komisije (ES) št. 716/96 o sprejetju izjemnih ukrepov za trg govejega mesa v Združenem kraljestvuKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2417/95 [2], in zlasti člena 23 Uredbe,ker je Uredba Komisija (ES) št. 716/96 [3] predvidela, da pristojni organ Združenega kraljestva plača 1 ECU na kilogram žive mase za goveda, starejša od 30 mesecev, ki jih je kupil po navedeni uredbi; ker take stroške sofinancira Skupnost; ker pa je treba Združenemu kraljestvu dovoliti, da na svoje stroške izvaja dopolnilna plačila za govedo, ki ga ukrep še zlasti zadeva;ker angleška različica besedila Uredbe (ES) št. 716/96 po pomoti ne ustreza tisti, ki je bila predložena Upravljalnemu odboru, da poda o njej svoje mnenje; ker je treba to napako popraviti;ker Upravljalni odbor za goveje in telečje meso ni podal svojega mnenja v roku, ki ga je določil njegov predsedujoči,SPREJELA NASLEDNJO UREDBO:Člen 1V Uredbi (ES) št. 716/96:1. se člen 1(2) nadomesti z naslednjim:"2. Živali iz odstavka 1 se zakoljejo v posebej določenih klavnicah, glave, notranji organi in trupi se trajno obarvajo. Obarvani material se v zapečatenih posodah prepelje do posebej za to pooblaščenih sežigalnic ali kafilerij, kjer se predela in potem uniči. Noben del zgoraj navedenih živali ne sme priti v prehranjevalno verigo ljudi ali živali, ne sme se uporabiti za kozmetične ali farmacevtske proizvode. V zgoraj navedeni klavnici je ves čas navzoč zastopnik pristojnega organa Združenega kraljestva, ki nadzira zadevne postopke.Ne glede na prvi pododstavek:- pristojni organ Združenega kraljestva lahko dovoli zakol živali na kmetijskem gospodarstvu, kadar to zahteva obstoječa praksa glede dobrega počutja živali,- živalskih kož iz odstavka 1 ni treba obarvati ali uničiti, pod pogojem, da so bile obdelane na način, po katerem se lahko uporabijo le za proizvodnjo usnja."2. člen 2 se nadomesti z naslednjim:"Člen 21. Cena, ki jo pristojni organ Združenega kraljestva po členu 1(1) plača proizvajalcem ali njihovim zastopnikom je 1 ECU na kilogram žive mase.Skupnost sofinancira stroške Združenega kraljestva za nakupe po členu 1(1) po stopnji 392 ECU na kupljeno žival, ki je bila uničena skladno z določbami člena 1.2. Ne glede na odstavek 1 pristojni organ Združenega kraljestva lahko plača dodatni znesek za goveda, kupljena po tej shemi, za katera Združeno kraljestvo meni, da so vredna dodatnega plačila. Skupnost ne sofinancira takih stroškov.Dodatni znesek iz prvega pododstavka je omejen na znesek, ki nadomesti razliko med 1 ECU na kilogram žive mase in tržno vrednostjo zadevne živali.3. Menjalni tečaj, ki se uporabi, je kmetijski tečaj, veljaven prvi dan meseca nakupa živali."Člen 2Ta uredba začne veljati z dnem objave v Uradnem listu Evropskih skupnosti.Uporablja se od 29. aprila 1996.Ta uredba je v celoti zavezujoča in se neposredno uporablja v vseh državah članicah.V Bruslju, 26. aprila 1996Za KomisijoFranz FischlerČlan Komisije[1] UL L 148, 28.6.1968, str. 24.[2] UL L 248, 14.10.1995, str. 39.[3] UL L 99, 20.4.1996, str. 14.